গভীর সমুদ্রে উল্টে গেল ট্রলার, এখনও নিখোঁজ পাঁচ

কাকদ্বীপ-  গভীর সমুদ্রে ডুবে গেল একটি ট্রলার (Trawler) । ওই ট্রলারে মোট ১৬ জন মৎস্যজীবী (Fisherman) ছিলেন। ১১ জনকে উদ্ধার করা সম্ভব হলেও, এখনও পর্যন্ত পাঁচজন নিখোঁজ রয়েছেন।

জানা গিয়েছে,  ১৩ ডিসেম্বর নামখানা খেয়াঘাট থেকে এফ. বি. পারমিতা (F. B. Parmita) ১১ নামক একটি ট্রলার ১৬ জন মৎস্যজীবীকে নিয়ে মাছ ধরার উদ্দেশ্যে গভীর সমুদ্রে পাড়ি দিয়েছিল। এদিন রাতেই দুর্ঘটনা ঘটেছে। ইতিমধ্যেই ওই ট্রলারে থাকা মৎস্যজীবীদের পরিবারের কাছে এই খবর পৌঁছেছে।

এ বিষয়ে সুন্দরবন সামুদ্রিক মৎস্যজীবী শ্রমিক ইউনিয়নের সম্পাদক সতীনাথ পাত্র বলেন,  প্রাথমিকভাবে খবর পাওয়া গিয়েছে, দুই দেশের আন্তর্জাতিক জল সীমানার কাছাকাছি ভারতীয় ট্রলার গুলি মাছ ধরছিল। সেই সময় বাংলাদেশের উপকূল রক্ষী বাহিনী জাহাজের আলো নিভিয়ে ওই এলাকায় এসেছিল। জাহাজের ধাক্কায় ট্রলারটি ডুবে গিয়েছে। তখন ট্রলারের মৎস্যজীবীরা সবাই সমুদ্রের জলে পড়ে গিয়েছিল। উপকূল রক্ষী বাহিনী তাঁদের না বাঁচিয়ে ফিরে যায়। পাশাপাশি ট্রলার গুলি এসে মৎস্যজীবীদের উদ্ধার করেছে। এখনও পর্যন্ত পাঁচজন নিখোঁজ রয়েছেন।

আরও পড়ুন-  সেবাশ্রয়-২-র শেষ দিনে কতজনের চিকিৎসা? হিসেব দিলেন অভিষেক

কীভাবে এই দুর্ঘটনা ঘটনা ঘটল তা এখনও স্পষ্ট নয়। কেন ধাক্কা লাগল, কী পরিস্থিতিতে ধাক্কা এখনও কিছুই জানা যায়নি। পুরো ঘটনা তদন্ত শুরু করেছে ভারতীয় উপকূলরক্ষী বাহিনী ও স্থানীয় পুলিশ।

দেখুন আরও খবর-