বাংলাদেশ থেকে ফেরত ৯৫ জন বন্দি মৎস্যজীবীদের সঙ্গে দেখা করবেন মুখ্যমন্ত্রী

গঙ্গাসাগর: ১০ জানুয়ারি থেকে শুরু হবে গঙ্গাসাগর মেলা (Gangasagar Mela)। আর তার আগেই গঙ্গাসাগর মেলা পরিদর্শনে যাবেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। যার জেরে ইতিমধ্যেই মেলার শেষ মুহূর্তের প্রস্তুতির তৎপরতা তুঙ্গে। পুলিশ ও প্রশাসনিক আধিকারিকরা খতিয়ে দেখছেন গঙ্গাসাগর মেলার (Gangasagar Mela) নিরাপত্তা।

প্রশাসনিক বৈঠক থেকে আগেই মুখ্যমন্ত্রী মমতা বন্দ্যোপাধ্যায় (Cm Mamata Banerjee) জানিয়ে দিয়েছিলেন গঙ্গাসাগর মেলা (Gangasagar Mela) শুরু হওয়ার আগেই তিনি সেখানে যাবেন। আর এবার জানা যাচ্ছে, আগামীকাল অর্থাৎ সোমবার মুখ্যমন্ত্রী দুপুরবেলা হেলিকপ্টারে(Helicopter) করে গঙ্গাসাগরে এসে পৌঁছবেন। সেখান থেকে তিনি যাবেন কপিল মুনির মন্দিরে পুজো দিতে। তারপরেই তিনি পৌঁছে যাবেন ভারত সেবাশ্রমের কার্যালয়ে। দেখা করবেন বাংলাদেশ থেকে ফেরা জেলবন্দি ৯৫ জন ভারতীয় মৎস্যজীবীদের সঙ্গে।

আরও পড়ুন: রবিবার ভারতে ফিরছেন ৯৫ জন বন্দি মৎস্যজীবী
উল্লেখ্য, রবিবার ভারতে ফিরছেন ৯৫ জন বন্দি মৎস্যজীবী। বাংলাদেশে বন্দি রয়েছেন তারা। আজকে বঙ্গোপসাগরের বুকে তুই দেশের মধ্যে হবে বন্দী বিনিময়। গোটা প্রক্রিয়ার উপর কড়া নজরদারি চালাবে দুই দেশের উপকূলরক্ষী বাহিনী। নজরদারির মধ্যেই বাংলাদেশ থেকে ভারতে ফিরবেন ৯৫ জন মৎস্যজীবী।
৯৫ জন মৎস্যজীবীকে ভারতের ফিরিয়ে আনার বিষয়ে বিশেষ তৎপরতা গ্রহণ করেন মুখ্যমন্ত্রী মমতা বন্দ্যোপাধ্যায়। এমনকি রাজ্যের তরফ থেকে কেন্দ্রের দৃষ্টি আকর্ষণও করা হয়। আর এবার জানা যাচ্ছে বন্দি বিনিময়ে হওয়ার পরে তাঁদের সরাসরি নিয়ে যাওয়া হবে গঙ্গাসাগরে। সব ঠিক থাকলে মুখ্যমন্ত্রী মমতা বন্দ্যোপাধ্যায় আগামীকাল অর্থাৎ সোমবারই দেখা করবেন মৎসজীবীদের সঙ্গে। এমনকি আগামীকাল গঙ্গাসাগর মেলা থেকে উদ্বোধন করতে পারেন বেশ কিছু প্রকল্পেরও।

দেখুন অন্য খবর